30. schôdza NR SR - 2.deň - B. popoludni
Dátum: 2025-02-05
Poslanec: Žiga, Peter (SMER - SD)
Druh vystúpenia: Vystúpenie v rozprave

43. Vážené panie poslankyne, vážení páni poslanci, budeme pokračovať v rokovaní, a to hlasovaním. Pristúpime k hlasovaniu v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti so zabezpečením ochrany pacienta a s nastolením sociálneho zmieru v zdravotníctve, ktorý prerokúvame v skrátenom legislatívnom konaní. Máme to uvedené ako tlač 703. Teraz dávam slovo poverenému spravodajcovi z výboru pre zdravotníctvo pánovi poslancovi Petrovi Slyškovi, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa menia a dopĺňajú niektoré zákony v súvislosti so zabezpečením ochrany pacienta a s nastolením sociálneho zmieru v zdravotníctve , tlač 703.) Slyško, Peter, poslanec NR SR Ďakujem, pán predsedajúci. Pán predsedajúci, v rozprave k návrhu zákona vystúpilo päť poslancov. Pozmeňujúci návrh podal pán poslanec Majerský. Spoločná správa neobsahuje žiadne pozmeňujúce návrhy. Môžme pristúpiť k hlasovaniu o pozmeňujúcom návrhu pána poslanca Františka Majerského. Žiga, Peter, podpredseda NR SR Prosím, prezentujme sa a hlasujme. (Hlasovanie.) 140 prítomných, 53 za, 76 sa zdržalo, 11 nehlasovali. Návrh sme neschválili. Slyško, Peter, poslanec NR SR Hlasovali sme o pozmeňujúcom návrhu podanom pánom poslancom Františkom Majerským. Pán predsedajúci, sme v treťom čítaní, otvorte, prosím, rozpravu. Žiga, Peter, podpredseda NR SR Otváram rozpravu v rámci tretieho čítania . Pýtam sa, či sa hlási niekto do rozpravy. Nikto. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru. Slyško, Peter, poslanec NR SR Dajte, prosím, hlasovať o návrhu zákona ako o celku. Gestorský výbor odporúča schváliť. Žiga, Peter, podpredseda NR SR Prezentujme sa a hlasujme. (Hlasovanie.) 141 prítomných, 79 za, 11 proti, 39 sa zdržalo, 12 nehlasovali. Konštatujem, že sme schválili vládny návrh zákona, ktorým sa menia a dopĺňajú niektoré zákony v súvislosti so zabezpečením ochrany pacienta a s nastolením sociálneho zmieru v zdravotníctve. Teraz budeme hlasovať v druhom čítaní o vládnom návrhu Stavebného zákona, máme to uvedené ako tlač 587. Spoločným spravodajcom je už pripravený pán poslanec Jozef Cech, prosím ho, aby hlasovanie uvádzal. (Hlasovanie o vládnom návrhu Stavebného zákona , tlač 587.) Cech, Jozef, poslanec NR SR Ďakujem veľmi pekne za slovo. Vážení páni ministri, pán predsedajúci, milé kolegyne, kolegovia, v rozprave vystúpilo celkom šesť poslancov. Bolo podaných päť pozmeňujúcich návrhov. Spoločná správa obsahuje 51 pozmeňujúcich návrhov. Nakoľko boli dnes v rozprave podané pozmeňujúce návrhy, v zmysle § 83 ods. 4 rokovacieho poriadku, dajte, prosím, hlasovať o skrátení lehoty. Pristúpime k hlasovaniu... (Prerušenie vystúpenia predsedajúcim.) Žiga, Peter, podpredseda NR SR Skúsim dať najprv hlasovať o skrátení lehoty. Prosím, prezentujme sa a hlasujme. (Hlasovanie.) 141 prítomných, 77 za, 52 proti, 10 sa zdržalo, 2 nehlasovali. Konštatujem, že sme lehotu skrátili. Pokračujte, pán spravodajca. Cech, Jozef, poslanec NR SR Pristúpime k hlasovaniu o pozmeňujúcich návrhoch zo spoločnej správy. Navrhol som vyňať bod 49 na osobitné hlasovanie. Pán predsedajúci, dajte, prosím, hlasovať o bodoch 1 až 48 a 50 a 51 zo spoločnej správy spoločne s odporúčaním gestorského výboru schváliť. Žiga, Peter, podpredseda NR SR Prosím, prezentujme sa a hlasujme. (Hlasovanie.) 141 prítomných, 78 za, 62 sa zdržalo, 1 nehlasoval. Návrh sme schválili. Cech, Jozef, poslanec NR SR O bode 49 nebudeme hlasovať, keďže sme schválili bod 50 spoločnej správy. Teraz prejdeme k hlasovaniu o pozmeňujúcich návrhoch podaných v rozprave. Dajte, prosím, hlasovať o prvom pozmeňujúcom návrhu pána poslanca Janckulíka. Žiga, Peter, podpredseda NR SR Prosím, prezentujme sa a hlasujme. (Hlasovanie.) 141 prítomných, 65 za, 76 sa zdržalo. Návrh sme neschválili. Cech, Jozef, poslanec NR SR Dajte, prosím, hlasovať teraz o druhom pozmeňujúcom návrhu pána poslanca Janckulíka. Žiga, Peter, podpredseda NR SR Prezentujme sa a hlasujme. (Hlasovanie.) 140 prítomných, 54 za, 86 sa zdržalo. Tento návrh sme neschválili. Cech, Jozef, poslanec NR SR Teraz prejdeme k tretiemu pozmeňujúcemu návrhu pána poslanca Janckulíka. Keďže sme schválili bod 30 spoločnej správy, tak nemôžeme hlasovať o bode 2 pozmeňujúceho návrhu. Dajte, prosím, hlasovať o bodoch 1 a 3 tretieho pozmeňujúceho návrhu poslanca Janckulíka. Žiga, Peter, podpredseda NR SR Prezentujme sa a hlasujme. (Hlasovanie. Reakcie z pléna.) Nezaregistroval som námietku. Dali ste námietku, pán poslanec? (Reakcia z pléna.) Budeme hlasovať o námietke. Prosím, prezentujme sa a budeme hlasovať o námietke pána poslanca Janckulíka. (Hlasovanie.) 141 prítomných, 65 za, 71 proti, 1 sa zdržal. Námietku sme neschválili. Pokračujte, pán spravodajca, v uvádzaní zákona. Cech, Jozef, poslanec NR SR Teraz budeme hlasovať o pozmeňujúcom návrhu pána poslanca Dostála. Pán poslanec Dostál... (Reakcia z pléna.) Áno. Takže teraz prejdeme k tretiemu pozmeňujúcemu návrhu pána poslanca Janckulíka. Keďže sme schválili bod 30 spoločnej správy, tak nemôžeme hlasovať o bode 2 pozmeňujúceho návrhu. Dajte, prosím, hlasovať o bodoch 1 až 3 tretieho pozmeňujúceho návrhu poslanca Janckulíka. Žiga, Peter, podpredseda NR SR (Hlasovanie. Reakcie z pléna.) Prerušil som hlasovanie, aby sme mali jasné. Pán poslanec, hovorili ste 1 a 3, nie 1 až 3. (Reakcia spravodajcu.) Hlasujeme o bodoch 1 a 3. (Hlasovanie. Reakcie z pléna.) Budeme opakovať toto hlasovanie, keďže naznačujete, že by mohlo byť zmätočné. Takže budeme ešte raz hlasovať o bodoch 1 a 3. (Hlasovanie.) 135 prítomných, 60 za, 75 sa zdržalo. Návrh sme neschválili. Cech, Jozef, poslanec NR SR Teraz budeme hlasovať o pozmeňujúcom návrhu poslanca Dostála. Pán poslanec Dostál navrhol vyňať bod 3 svojho pozmeňujúceho návrhu na osobitné hlasovanie. O bode 4 nemôžeme hlasovať, lebo bol schválený bod 30 spoločnej správy. Dajte, prosím, hlasovať o bodoch 1, 2, 5 až 7 pozmeňujúceho návrhu poslanca Dostála. Žiga, Peter, podpredseda NR SR Prezentujme sa a hlasujeme. (Hlasovanie.) 140 prítomných, 61 za, 73 proti, 5 sa zdržali, 1 nehlasoval. Návrh sme neschválili. Cech, Jozef, poslanec NR SR Dajte, prosím, hlasovať o bode 3 z pozmeňujúceho návrhu pána poslanca Dostála. Žiga, Peter, podpredseda NR SR Prezentujme sa a hlasujme. (Hlasovanie.) 141 prítomných, 62 za, 76 proti, 3 sa zdržali. Návrh sme neschválili. Cech, Jozef, poslanec NR SR O pozmeňujúcom návrhu poslankyne Luščíkovej nemôžeme hlasovať, keď sme schválili bod 21 spoločnej správy. Pán predsedajúci, hlasovali sme o všetkých pozmeňujúcich návrhoch, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať. Žiga, Peter, podpredseda NR SR Prosím, prezentujme sa a hlasujme. (Hlasovanie.) 139 prítomných, 77 za, 23 proti, 39 sa zdržalo. Sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Do rozpravy sa hlási pán poslanec Jakab. Zároveň končím možnosť prihlásiť sa do rozpravy.